Baitkovas

Istorija 
Kaimas žinomas Baytken vardu nuo 1495 m., o dveji metai prieš tai Vokiečių ordino Didysis magistras Johanas fon Tyfenas už suteiktą karinę pagalbą Pauliui Grabovskiui perdavė 40 hufų žemės Baykau vietovėje.Ruska Wieś – Reuschendorf, Bajtkowo – Baitkowen/Baitenberg Dietrich Lange. Geographisches Ortsregister Ostpreußen (2005): Baitenberg Taip dabartinės gyvenvietės teritorijoje atsirado dvaras.
1874 m. kaimas tapo to paties pavadinimo naujai įkurto prūsiško valsčiaus centru.Rolf Jehke. Amtsbezirk Baitkowen/Baitenberg Iki 1945 m. jis priklausė Rytprūsių Gumbinės apygardos (nuo 1905 m. priskirtas Alnaštyno apygardos) Luko apskričiai. 1910 m. jame buvo 225 gyventojai.Uli Schubert. Gemeindeverzeichnis, Landkreis Lyck 1933 m. buvo suskaičiuoti 244, o 1939 m. − 209 kaimiečiai.Michael Rademacher. Deutsch-österreischiesh Ortsbuch, Landkreis Lyck 

Po Antrojo pasaulinio karo kaimas, kaip ir visa pietinė Rytprūsių dalis, buvo perduotas Lenkijai. Iki 1998 m. jis priklausė Suvalkų vaivadijai, vėliau − Varmijos Mozūrų vaivadijai. Grąžintas senasis pavadinimas (). Šaltyšijos centras.

 Piliakalnis 
Kaimo pietvakarinėje dalyje iškilusi moreninė kalva.Padėtis žemėlapyje Tai – buvęs jotvingių piliakalnis,M. Engel. Jaćwieskie ośrodki grodowe w IX–XIII wieku. Geneza, rozwój i upadek; psl. 20  datuojamas X−XIII amžiumi. Jį į savo sudarytą senovinių gynybinių statinių žemėlapį įtraukė žinomas Prūsijos tyrinėtojas Emilis Holakas.Emil Hollack. Vorgeschichtliche Uebersichtskarte OstpreussenIšsidėstęs kiek tolėliau nuo Baitkovo ežero, anksčiau iš pietų ir vakarų piliakalnį supo dar vienas ežeras (numelioruotas XX amžiuje). Objektas susideda iš dviejų maždaug vienodo ploto aikštelių, aukščių skirtumas tarp jų − apie penkis metrus. Aikšteles tarpusavyje skiria šlaitas. Piliakalnis apsaugotas pylimais, spėjama, kad buvo suręstas ir medinis sargybos bokštas. Įvažiavimas − šiaurės vakarinėje dalyje.

Būdamas kaimo teritorijoje, objektas gerokai nukentėjo nuo žmonių poveikio: į pietinį pylimą PGR (tarybinio ūkio analogas) laikais įkastas ūkinis pastatas, pats piliakalnis gerokai sukultūrintas − jis tapo Baitkovo parko dalimi.Grodzisko w BajtkowieSudowia (Jaćwięż) 

 Šaltiniai 

Kategorija:Varmijos Mozūrų vaivadijos gyvenvietės‎